
ROMÂNIA

JUDEŢUL TIMIŞ

MUNICIPIUL TIMIŞOARA

SERVICIUL GUVERNANȚĂ PARTICIPATIVĂ 
ȘI MANAGEMENT CARTIERE

                     SC2023- 3270/08.02.2023
Raport DE SPECIALITATE 
privind aprobarea Campaniei de buget participativ „Timișoara Decide!” 2023
Având în vedere Referatul de aprobare al proiectului de hotărâre cu nr. SC2023- 3269/08.02.2023 al Primarului Municipiului Timișoara privind aprobarea Campaniei de buget participativ „Timișoara Decide!”

Facem următoarele precizări:
Bugetul Participativ este un instrument de management deschis, incluziv și transparent, instrument care permite participarea reală a cetățenilor la guvernarea orașului, aceștia putând decide în mod direct cum se va cheltui o sumă clar definită în acest sens, din bugetul Primăriei Municipiului Timișoara. Designul campaniei de buget participativ implică diferite nivele de deliberare, participare și reprezentare democratică a cetățenilor.

Creșterea rapidă a implicării cetățenilor, atât în Europa, cât și în întreaga lume, în campaniile de bugete participative are la bază evoluția tehnologică din ultimii azi ce a permis atragerea și implicarea unui număr din ce în ce mai mare de participanți. 

Având în vedere Legea nr. 52/2003 privind transparența decizională în administrația publică art. 1, punctul (2) și scopul acestea de a stimula participarea activă a cetăţenilor la luarea deciziilor administrative, considerăm oportună implementarea unui buget participativ la nivelul administrației locale a Municipiului Timișoara.
Implementarea campaniei de buget participativ „Timișoara Decide!”  a fost aprobată de către Municipiul Timișoara prin HCL nr 11/11.01.2022, care prevede asigurarea repetitivității anuale a procesului și îmbunătățire campaniei pe baza evaluării ciclului anterior. 
În prima campanie de buget participativ „Timișoara Decide!” a Municipiului Timișoara implementată în anul 2022 au fost înregistrate următoarele rezultate:

- 113 propuneri primite
- 52 proiecte eligibile intrate în etape de vot
- 8 proiecte câștigătoare în urma votului
- 6715 vontanți, dintre care 38% bărbați și 62% femei, ponderea cea mai mare având-o persoanele între 35 și 44 de ani, 42%
- cetățenii au putut exprima până la 5 voturi, iar majoritatea au susținut fie 1 proiect (44%), fie 5 proiecte  (38%)
- 19.258 de voturi

- pe perioada celor 30 de zile au fost aproape 40.000 de vizitatori unici pe pagina web dedicată campaniei 

- 7 proiecte au adunat peste 1000 de voturi fiecare, cel mai votat proiect având 1465 de voturi

- 8 proiecte câștigătoare, dintre care 1 proiect este implementat complet, 2 proiecte sunt implementate parțial și 5 proiecte sunt în planificare, timpul de implementare fiind de 2 ani de la data anunțării câștigătorilor

- top 10 cartiere cu cei mai mulți votanți: Soarelui, Calea Girocului, Circumvalațiunii, Calea Șagului, Dâmbovița, I. I. de la Brad, Ciarda Roșie, Elisabetin, Aradului Vest, Fabric
- top 10 cartiere cu cei mai puțini votanți: Solventul, Kuncz, Pădurea Verde, Kogălniceanu, U.M.T., Câmpului, Antene, Telegrafului, Crișan, Mircea cel Bătrân

Prin prezentul proiect de Hotărâre de Consiliu Local propunem aprobarea campaniei pentru ediția 2023 cu următoarele modificări, pe baza rezultatelor anterioare:  
1. Alocarea unui buget de 4,2 mil lei astfel:

· 3 mil lei pentru Campanis dedicată întregului oraș, cu un buget maxim pe proiect de 500.000 lei, cu TVA inclus și

· 1,2 mil lei pentru Campania zonelor marginalizate, cu un buget maxim pe proiect de 300.000 le, cu TVA inclus
2. Susținerea a 4 zone urbane marginalizate (denumite în continuare ZUM): ZUM Fratelia, ZUM Ronaț, ZUM Polonă, ZUM Kuncz
Direcția de Asistență Socială a Municipiului Timișoara a definit, în cadrul Diagnozei sociale
 elaborate în anul 2021, 6 zone urbane marginalizate la nivelul Municipiului Timișoara și anume ZUM Fratelia, ZUM Ronaț, ZUM Polonă, ZUM Kuncz, ZUM Mătăsarilor și ZUM Fabric. 

ZUM Mătăsarilor este exclusă din Campania dedicată zonelor marginalizate deoarece în Diagnoza socială este menționat că îndeplinește parțial criteriile prin care este definită o zonă urbană marginalizată.

ZUM Fabric nu face parte din Campania dedicată zonelor marginalizate  deoarece există planificate investiții de amploare în zona respectivă, atât în infrastructură rutieră, cât și în școlile din proximitate.

În cadrul Campaniei dedicată zonelor marginalizate, pot fi depuse proiecte care se adresează comunităților din ZUM Fratelia, ZUM Ronaț, ZUM Polonă și ZUM Kuncz. În cadrul procesului de Bugetare Participativă din 2022, în toate cele 4 zone urbane marginalizate incluse în Campania dedicată zonelor marginalizate, a fost depus un singur proiect care a fost considerat neeligibil. Totodată, numărul votanților din aceste zone a fost scăzut raportat la nivelul de implicare din celelalte cartiere. 

3. Organizarea a cel puțin 3 ateliere în fiecare dintre cele 4 ZUM pentru identificarea și rafinarea propunerilor
4. Actualizarea calendarului campaniei astfel:
	Perioada
	Activități

	Martie
	(1) Informarea și formarea societății civile conform art. 15 din Anexa 1 – REGULAMENT PRIVIND IMPLEMENTAREA BUGETULUI PARTICIPATIV ÎN MUNICIPIUL TIMIŞOARA 2023;

(2) Apel deschis pentru membri externi în Comisia de Buget Participativ

(3) Apel deschis pentru parteneri în vederea organizării atelierelor si promovare în cartiere;

	Martie-Aprilie 
	(4) Promovarea etapei de depunere;

(5) Ateliere de lucru pentru identificare priorităților și formularea propunerilor (cel putin 3 întâlniri în fiecare ZUM cu partenerii din zonă, școli, ONG-uri active în zonă etc.)

(6) Colectarea propunerilor;

(7) Verificarea eligibilității și feedback pentru clarificarea și completarea și/sau corectarea propunerilor;

(8) Completarea și/sau corectarea propunerilor de către inițiatori sau Serviciul Guvernanță Participativă și Management Cartiere;

	1 – 22 mai
	(9) Analiza tehnică, juridică și financiară a propunerilor de proiecte eligibile și publicarea listei cu proiectele care se califică pentru etapa de votare conform Capitolului 8 din Anexa 1 – REGULAMENT PRIVIND IMPLEMENTAREA BUGETULUI PARTICIPATIV ÎN MUNICIPIUL TIMIŞOARA 2023;

În urma acestei etape va fi publicată „Lista provizorie cu proiecte eligibile”;

	23 – 31 mai
	(10) Primirea și soluționarea contestațiilor conform art. 20 din Anexa 1 – REGULAMENT PRIVIND IMPLEMENTAREA BUGETULUI PARTICIPATIV ÎN MUNICIPIUL TIMIŞOARA 2023;

În urma acestei etape va fi publicată „Lista finală cu proiecte propuse”;

	1 iunie – 2 iulie
	 (11)Votarea proiectelor conform Capitolului 9 din Anexa 1 – REGULAMENT PRIVIND IMPLEMENTAREA BUGETULUI PARTICIPATIV ÎN MUNICIPIUL TIMIŞOARA 2023;

	3 iulie
	 (12)Publicarea listei cu proiectele câștigătoare;

	1-2 ani
	 (13)Implementarea și monitorizarea periodică a implementării proiectelor.


Prin implementarea acestei inițiative, Primăria Municipiului Timișoara asigură continuitatea procesului de buget participativ și implementarea proiectelor votate de cetăţeni, cât și monitorizarea implementării acestora printr-un proces transparent și inclusiv. 
Organizarea și derularea campaniei de buget participativ „Timișoara Decide!” ediția 2023 se va face în conformitate cu anexele prezentului proiect de hotărâre. 
	ADIMINISTRATOR PUBLIC
	

	MATEI CREIVEANU
	

	ȘEF SERVICIU
	

	DESPINA UNGUREANU
	


� � HYPERLINK "https://socialtm.ro/wp-content/uploads/2021/07/Anexa1_Diagnoza-sociala.pdf" �https://socialtm.ro/wp-content/uploads/2021/07/Anexa1_Diagnoza-sociala.pdf� 

